[image: image1.png]


ROMÂNIA


JUDEȚUL SATU MARE

COMUNA HOMOROADE

CABINET PRIMAR

DISPOZIȚIA Nr. 24/2023
privind aprobarea procedurii și organizarea timpului de lucru pentru desfășurarea activității în regim de telemuncă, respectiv muncă la domiciliu, la solicitarea funcționarului public/personalului contractual bazată pe acordul de voință al părților, în cadrul Primăriei comunei Homoroade, județul Satu Mare

Primarul Comunei Homoroade, Județul Satu Mare:
           Având în vedere referatul întocmit de către secretarul general al UAT Homoroade nr. 20/16.02.2023 privind aprobarea procedurii și organizarea timpului de lucru pentru desfășurarea activității în regim de telemuncă, respectiv muncă la domiciliu, în cadrul Primăriei comunei Homoroade;
Analizând temeiurile juridice, respectiv:
· art.III alin. (1) – (2) din Legea nr. 283/2022 pentru modificarea și completarea Legii nr. 53/2003-Codul muncii precum și a OUG nr. 57/2019 privind Codul administrativ;
· art. 374 și art. 3741 din OUG nr. 57/2019 privind Codul administrativ, cu modificările și completările ulterioare ;
· art. 108-110 din Legea nr. 53/2003 privind Codul muncii, republicat ;
· Legea nr. 81/2018 privind reglementarea activității de telemuncă.
Luând în considerare HCL nr. 8/28.01.2022 privind modificare Organigramei și a Statului de Funcții al Primăriei comunei Homoroade, județul Satu Mare.


Ținând cont de prevederile Legii nr.52/2003 privind transparența decizională în administrația publică, cu modificările şi completările ulterioare,

În  temeiul art.196 alin. (1) lit. b) din OUG nr. 57/2019 privind Codul administrativ: 

DISPUNE
            Art.1. (1) Se aprobă desfășurarea activității în regim de telemuncă respectiv muncă la domiciliu, în cadrul Primăriei comunei Homoroade, bazată pe acordul de voință al părților și se realizează ca urmare a aprobării de către conducerea Primăriei comunei Homoroade, la solicitarea funcționarului public.
                       (2) Solicitarea funcționarului public privind aprobarea desfășurării activității în regim de telemuncă/muncă la domiciliu este cuprinsă în Anexa nr. 1, care face parte integrantă din prezenta dispoziție.
           Art.2. Desfășurarea activității în regim de telemuncă nu poate depăși 5 zile pe lună, și se realizează cu respectarea obligațiilor prevăzute la art. 374 alin.(9) din OUG nr. 57/2019 privind Codul administrativ, cu modificările și completările ulterioare, Normele de organizare și funcționare ale Primăriei, Regulamentul intern, Normele cu privire la protecția datelor cu caracter personal și alte norme și proceduri specifice aplicabile, după caz.
Art.3. Desfășurarea activității în regim de telemuncă se aprobă pentru:

-funcționarii publici care au copii cu vârsta până la 11 ani;

-funcționarii publici care acordă îngrijire unei rude, în accepțiunea art. 1531 alin. (4) din Legea nr. 53/2003, repulicată, cu care locuiește în aceeași gospodărie;

-funcționarii publici care au o stare de sănătate care nu le permite deplasarea la sediul autorității sau instituției publice, din cauze determinate de unele boli grave, ori în situație de graviditate, dovedită prin adeverință medicală;

-funcționarii publici care desfășoară activități dintre cele stabilite de conducătorul autorității sau instituției publice, ca putând fi realizate în regim de telemuncă.

            Art.4. (1) Șefii structurilor în care se efectuează telemunca/munca la domiciliu vor verifica activitatea în principal prin utilizarea tehnologiei informației și comunicațiilor și alte modalități stabilite prin proceduri interne și vor asigura modalitatea de evidențiere a orelor de muncă prestate în regim de telemuncă/muncă la domiciliu în condica de prezență și în foaia lunară de prezență cu simbolul „ T ”, în conformitate cu prevederile prevăzute la art. 374 alin.(10) din OUG nr. 57/2019 privind Codul administrativ


(2) Funcționarii publici care își exercită raporturile de muncă în regim de telemuncă/muncă la domiciliu, vor dispune de toate mijloacele necesare îndeplinirii atribuțiilor care le revin potrivit fișei postului, inclusiv dar , fără a se limita la: telefon, laptop, acces la internet, semnătura electronică, acces securizat la distanță la sistemele IT, la sistemul de e-mail și la resursele documentare ale instituției utilizate la nivelul compartimentului unde își desfășoară activitatea ori la alte resurse și informații necesare pentru îndeplinirea activității, după caz.



(3) În desfășurarea activității în regim de telemuncă, angajații sunt obligați să respecte normele privind securitatea și sănătatea în muncă, în conformitate cu dispozițiile art 8 din Legea nr. 81/2018 privind reglementarea activității de telemuncă.


(4) În cazurile în care, împrejurările obiective ivite în desfășurarea activității compartimentelor Primăriei fac absolut necesară prezența la sediu a telesalariaților, superiorii ierarhici vor putea dispune de îndată , prin mijloace de comunicare la distanță , ca aceștia să revină la birou , cel mai târziu începând cu următoarea zi lucrătoare.

Art.5. Prevederile prezentei dispoziții se aplică și personalului contractual din cadrul Primăriei comunei Homoroade, în conformitate cu prevederile Legii nr. 53/2003 privind Codul muncii, republicat.

Art.6. Cu ducere la îndeplinire se încredințează Primarul comunei Homoroade și responsabilul resurse umane.


Art.7. Prezenta dispoziție poate fi contestată conform prevederilor Legii nr. 554/2004 privind contenciosul administrativ, cu modificările și completările ulterioare.

Art.8. Prezenta dispoziție se comunică prin grija secretarului general al UAT Homoroade Intituției Prefectului Județului Satu Mare, conducerii Primăriei comunei Homoroade, precum și altor persoane respectiv instituții și autorități interesate. 
                                                                                           Homorodu de Mijloc  16.02.2023

            Primar

           Contrasemnează,






        Secretar General UAT
                 Ardelean Simion                                                      c.j. Stana Andreea Daniela
